Ανρί Φαντέν-Λατούρ

Ο **Ανρί Φαντέν-Λατούρ** (γαλλικά: Henri Fantin-Latour), 1836 – 1904, ήταν Γάλλος ζωγράφος, χαράκτης και λιθογράφος, γνωστός για τις νεκρές φύσεις του με άνθη και φρούτα, τις ομαδικές συνθέσεις όπου απεικονίζονται διάσημοι καλλιτέχνες και συγγραφείς, καθώς και για τα αλληγορικά έργα του.

## Βιογραφικά στοιχεία
Ο Ανρί Φαντέν-Λατούρ γεννήθηκε στις 14 Ιανουαρίου 1836 στη Γκρενόμπλ της Ιζέρ. Ως νέος, έλαβε μαθήματα σχεδίου από τον πατέρα του, ο οποίος ήταν επίσης καλλιτέχνης. Το 1850 εισήλθε στη Σχολή σχεδίου, όπου μαθήτευσε κοντά στον Λεκόκ ντε Μπουαμπωντράν. Αφού σπούδασε στη Σχολή Καλών Τεχνών στο Παρίσι, από το 1854 αφιέρωσε πολύ χρόνο στη μελέτη και αντιγραφή  έργων των παλιών δασκάλων στο μουσείο του Λούβρου. Άρχισε να εκθέτει στο επίσημο γαλλικό Σαλόν, αλλά το 1863 παρουσίασε επίσης έργα του στο επαναστατικό Σαλόνι των Απορριφθέντων.

Ο Φαντέν-Λατούρ είχε πολλούς φίλους ανάμεσα στους κορυφαίους Γάλλους ζωγράφους της εποχής του, μεταξύ των οποίων οι Ενγκρ, Ευγένιος Ντελακρουά, Καμίλ Κορό, Εντουάρ Μανέ, Γκυστάβ Κουρμπέ και Τζέιμς Άμποτ ΜακΝίλ Γουίσλερ. Οι συνθέσεις προσωπογραφιών των φίλων του, συχνά διατεταγμένες όπως τα ολλανδικά πορτρέτα συντεχνιών του 17ου αιώνα, είναι ενδιαφέρουσες για την απεικόνιση λογοτεχνικών και καλλιτεχνικών προσωπικοτήτων της εποχής.Αν και πολλοί από τους φίλους του συνδέθηκαν με νέα ανερχόμενα καλλιτεχνικά κινήματα, το ίδιο το έργο του Φαντέν-Λατούρ παρέμεινε συντηρητικό αλλά με ανεξάρτητο ύφος.
[αριστερά|μικρογραφία|272x272εσ|''Η Επέτειος'', 1878, Μουσείο της [Γκρενόμπλ]]
Οι πίνακες λουλουδιών του εκτιμήθηκαν ιδιαίτερα στην Αγγλία, όπου έκανε αρκετά ταξίδια μεταξύ 1859 και 1881. Μέσω του Τζέιμς Άμποτ ΜακΝίλ Γουίσλερ και του σερ Έβερετ Μιλαί, γνωρίστηκε με τον πλούσιο ερασιτέχνη χαράκτη Έντουιν Έντουαρντς, ο οποίος υποστήριξε τον Φαντέν-Λατούρ για χρόνια αγοράζοντας τις νεκρές φύσεις του.

Εκτός από τους ρεαλιστικούς πίνακές του, κατά την τελευταία περίοδο της ζωής του, ο Φαντέν-Λατούρ δημιούργησε ευφάνταστες λιθογραφίες εμπνευσμένες από τη μουσική μεγάλων κλασικών συνθετών. Δημοσίευσε λιθογραφίες, φανταστικά σχέδια-εικονογραφήσεις εμπνευσμένες από τον Ρίχαρντ Βάγκνερ, όπως *Ο χρυσός του Ρήνου* και *Η Μούσα*, οι οποίες συνέβαλαν να εδραιώσει τη φήμη του μεταξύ της πρωτοπορίας του Παρισιού ως αντι-νατουραλιστής ζωγράφος. Στο Σαλόν του 1876 εξέθεσε το έργο *Η Επέτειος*, τιμώντας τον συνθέτη Εκτόρ Μπερλιόζ. Επίσης, εικονογράφησε τις βιογραφίες του Αντόλφ Ζυλιάν *Βάγκνερ* (1886) και *Μπερλιόζ* (1888).

Το 1875, ο Ανρί Φαντέν-Λατούρ παντρεύτηκε τη ζωγράφο Βικτώρια Ντυμπούρ, μετά τον γάμο περνούσε τα καλοκαίρια του στο εξοχικό κτήμα της οικογένειας της συζύγου του στο Μπυρέ, Ορν στη Νορμανδία, όπου πέθανε στις 25 Αυγούστου 1904. Ενταφιάστηκε στο κοιμητήριο του Μονπαρνάς, στο Παρίσι.

## Επιλογή έργων

Αρχείο:Henri Fantin-Latour - Still Life with a Carafe, Flowers and Fruit - Google Art Project.jpg|*Νεκρή φύση με καράφα, άνθη και φρούτα*,  1865
Αρχείο:Henri Fantin-Latour - Flowers and Fruit - Google Art Project (807372).jpg|*Άνθη και φρούτα*, 1866
Αρχείο:Henri Fantin-Latour - Roses (15615114481).jpg|*Λευκά τριαντάφυλλα*, 1871
Αρχείο:Henri Fantin-Latour - Roses in a Stemmed Glass (13358717034).jpg|*Βάζο με τριαντάφυλλα*, 1875

Αρχείο:Fantin-Latour Homage to Delacroix.jpg|*Αφιέρωμα στον Ντελακρουά*, 1864, Μουσείο Ορσέ. 
Αρχείο:Henri Fantin-Latour - A Studio at Les Batignolles - Google Art Project.jpg|*Ένα Εργαστήριο στο Μπατινιόλ*, 1870, Μουσείο Ορσέ
Αρχείο:Henri Fantin-Latour 005.jpg|*Γωνία τραπεζιού*, 1872, Μουσείο Ορσέ
Αρχείο:Henri Fantin-Latour Autour du piano. 1885.jpg|*Γύρω από το πιάνο*, 1885, Μουσείο Ορσέ
Αρχείο:The Dubourg Family by Fantin-Latour.jpg|*Η οικογένεια Ντυμπούρ*, 1878, Μουσείο Ορσέ
Αρχείο:Fantin-Latour-La Lecture-Lyon.jpg|*Η Ανάγνωση*, 1877, Μουσείο Καλών Τεχνών της Λυών
Αρχείο:Edouard Manet by Fantin-Latour.jpg|*Πορτρέτο του [[Εντουάρ Μανέ]],* 1867, Ινστιτούτο Τέχνης, Σικάγο
Αρχείο:Henri Fantin-Latour (1836–1904) MET DP338851.jpg|Αυτοπροσωπογραφία, 1861, Μητροπολιτικό Μουσείο Τέχνης (Νέα Υόρκη)

Αρχείο:La Muse - Wagner - by Fantin-Latour.jpg|*Η Μούσα (Βάγκνερ)*, λιθογραφία 1862
Αρχείο:Henri Fantin-Latour - FILLES DU RHIN.jpg|*Ο χρυσός του Ρήνου* ή *Ανάμνηση από το Μπάιροϋτ,* 1876, Λούβρο
Αρχείο:FantinLatour Naiade hermitage.jpg|*Ναϊάδα*, Ερμιτάζ
Αρχείο:FantinLatour LeSoir.jpg|*Το Βράδυ*, Μουσείο Τέχνης του Ρουμπαί


## Παραπομπές


## Εξωτερικοί σύνδεσμοι
* 

Κατηγορία:Γάλλοι ζωγράφοι του 19ου αιώνα
Κατηγορία:Γάλλοι ζωγράφοι του 20ού αιώνα
Κατηγορία:Γάλλοι χαράκτες
Κατηγορία:Γάλλοι λιθογράφοι
Κατηγορία:Ενταφιασμοί στο Κοιμητήριο του Μονπαρνάς